PMIndiaData/PMIndiaSum huggingface dataset:
एच आय व्ही आणि एड्स (प्रतिबंध व नियंत्रण) विधेयक, 2014 मधील सुधारणांना केंद्रीय मंत्रिमंडळाची मंजूरी

पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने आज एच आय व्ही आणि एड्स (प्रतिबंध व नियंत्रण) विधेयक, 2014 च्या अधिकृत सुधारणांना मंजूरी दिली. एच आय व्ही बाधित तसेच त्यांच्या सोबत राहणाऱ्या व्यक्तींच्या हक्कांचे संरक्षण करण्याकरिता एच आय व्ही आणि एड्स विधेयक 2014 तयार करण्यात आले. हे विधेयक एच आय व्ही आणि एड्स वर प्रतिबंध व नियंत्रण ठेवण्यास मद‍त करेल तसेच एच आय व्ही आणि एड्स बाधित व्यक्तिसोबत होणाऱ्या भेदभावाला आळा घालेल. हे विधेयक एच आय व्ही संबंधित चाचण्या, उपचार आणि संशोधन साठी आरोग्य सुविधा पुरवण्यास सहाय्य करते. एच आय व्ही बाधित आणि त्यांच्यासोबत राहणाऱ्या व्यक्तिंसोबत विविध पातळ्यांवर भेदभाव केला जातो. याबाबतची माहिती या विधेयकामध्ये देण्यात आली आहे. यामध्ये खालील बाबींचा समावेश आहे. • रोजगार • शैक्षणिक अस्थापने • आरोग्य सुविधा • घर विकत किंवा भाड्याने घेणे • वीमा संरक्षण या सर्व बाबी करीता त्यांना टाळणे, त्यांच्या सेवा खंडीत करणे किंवा त्यांच्यासोबत गैर वर्तणूक करणे. 18 वर्षाखालील प्रत्येक एच आय व्ही ग्रस्त किंवा एच आय व्ही बाधित व्यक्तीला त्या कुटूंबात राहण्याचा आणि त्या कुटूंबाला मिळणाऱ्या सर्व सोयी सुविधांचा लाभ मिळण्याचा अधिकार आहे. एच आय व्ही बाधित व्यक्तीविषयी कोणतीही माहिती प्रसिध्द करणे किंवा एच आय व्ही ग्रस्त व्यक्ती आणि त्यांच्यासोबत राहणाऱ्या व्यक्तिविरुध्द द्वेष भावना ठेवण्यासाठी हे विधेयक प्रतिबंध करणे. 12 ते 18 वर्ष वयोगटातील व्यक्ति जो पुरेसा समजूतदार आहे आणि ती व्यक्ती जर एच आय व्ही आणि एड्स ग्रस्त कुटूंबाची काळजी घेण्याकरिता सक्षम असेल तर त्याच कुटूंबातील 18 वर्षाखालील त्याच्या भावडांचे पालकत्व ती व्यक्ति स्वीकारु शकते, जेणेकरुन शैक्षणिक प्रवेश, बँकेचे व्यवहार, संपत्ती सांभाळणे, कुटूंबातील इतर व्यक्तिंची काळजी घेणे सोपे होईल. संबंधित अधिकृत व्यक्ती तसेच न्यायालयाच्या आदेशाव्यतिरिक्त इतर कोणालाही एच आय व्ही विषयी वैयक्तिक माहिती देणे हे कोणालाही बंधनकारक नाही. ज्या अस्थापनांकडे एच आय व्ही ग्रस्त व्यक्तींची माहिती आहे त्यांनी ती माहिती सुरक्षित ठेवण्याकरीता सर्व उपाययोजना करणे गरजेचे आहे. विधेयकानूसार आणि राज्य सरकारांनी खालील बाबींकरीता उपाययोजना करणे गरजेचे आहे. 1. एच आय व्ही किंवा एड्स च्या प्रसाराला प्रतिबंध 2. एच आय व्ही किंवा एड्स ग्रस्त व्यक्तीसाठी लागण व्यवस्थापक आणि रेट्रो व्हायरल विरोधी उपचार उपलब्ध करुन देणे. 3. अशा व्यक्ती विशेषत: महिला व मुलांना कल्याणकारी योजनांचा लाभ मिळवून देणे. 4. एच आय व्ही किंवा एड्स विषयी जनजागृती करण्याकरिता शैक्षणिक कार्यक्रम राबविणे 5. एच आय व्ही किंवा एड्स बाधित मुलांचे उपचार आणि काळजी करीता मार्गदर्शक तत्वे जारी करणे. मागील दहा वर्षात देशातील एच आय व्ही चे प्रमाण कमी झाले असले तरीही भारतात अंदाजे 21 लाख व्यक्ती एच आय व्ही बाधित आहेत. या क्षेत्रातील नवीन लागण शोधण्याकरीता हे विधेयक राष्ट्रीय एड्स नियंत्रण कार्यक्रमाला महत्वपूर्ण सहकार्य प्रदान करेल आणि शाश्वत विकास लक्ष्यानूसार 2030 पर्यंत साथीच्या रोगांचा नायनाट करण्याचे उद्दिष्ट पूर्ण होईल.
एन बी सी सी कडून हिंदुस्तान स्टीलवर्क्स कन्स्ट्रक्शन ताब्यात घेण्याला मंत्रिमंडळाची संमती

हिंदुस्तान स्टील वर्क्स कन्स्ट्रक्शन लिमिटेड (HSCL)च्या वित्तीय पुनर्रचनेला केंद्रीय मंत्रिमंडळाने संमती दिली. नॅशनल बिल्डींग कन्स्ट्रक्शन कॉर्पोरेशन लिमिटेड (एनबीसीसी) कडून एचएससीएल ताब्यात घ्यायलाही मंजूरी देण्यात आली. 1502.2 कोटी रुपयांच्या गैर योजना ऋण, ऋण आणि त्यावरचे थकित व्याज आणि थकित हमी शुल्काचे समभाग आणि इक्विटी भांडवलात रुपांतर करण्यात येईल. 1585 कोटी रुपयांचा 31.3.2015 पर्यंतचा तोटा समायोजित करण्यात येईल. संचयित तोटा नाहीसा केल्यानंतर एचएससीएलचे इक्विटी आणि पेड अप भांडवल 34.3 कोटी होणार आहे. एनबीसीसी, एचएससीएल मधे 35.7 कोटी भांडवल घालणार आहे. यामुळे एचएससीएल, एनबीसीसीची सहाय्यक कंपनी होणार आहे. एनबीसीसीकडे 51 टक्के भागभांडवल राहिल. एचएससीएल मधला सरकारचा हिस्सा 49 टक्क्यापर्यंत कमी करण्यात येणार आहे.
अस्ताना येथे सुरु असलेल्या शांघाय सहकार्य संघटनेच्या परिषदेदरम्यान पंतप्रधानांच्या द्विपक्षीय बैठका

अस्ताना येथे सुरु असलेल्या शांघाय सहकार्य संघटनेच्या परिषदेदरम्यान पंतप्रधान नरेंद्र मोदी यांनी कझाकस्तान, चीन आणि उझबेकीस्तानच्या नेत्यांसोबत द्विपक्षीय बैठका घेतल्या. 2017-18 या वर्षात संयुक्त राष्ट्र संघाच्या सुरक्षा परिषदेचे सदस्यत्व मिळाल्याबद्दल पंतप्रधानांनी कझाकस्तानचे राष्ट्राध्यक्ष नूरसुलतान नजरबायेव्ह यांचे गुरुवारी घेतलेल्या बैठकीत अभिनंदन केले. राष्ट्राध्यक्ष नजरबायेव्ह यांनी पंतप्रधानांचे अगत्याने स्वागत केले आणि 2015 साली त्यांनी दिलेल्या कझाकस्तान भेटीच्या आठवणींना उजाळा दिला. या भेटीदरम्यानच्या सर्व निर्णय आणि कराराच्या प्रगतीचा आढावा दोन्ही नेत्यांनी घेतला. कझाकस्तान हा भारताला सर्वात मोठया प्रमाणावर युरेनियमचा पुरवठा करणारा देश आहे आणि दोन्ही पक्षांनी ही भागिदारी सुरु ठेवण्याबाबत सहमती दर्शवली. हायड्रोकार्बन क्षेत्रातील सहकार्याबाबतही दोन्ही नेत्यांनी चर्चा केली. कझाकस्तानला आंतरराष्ट्रीय सौर आघाडीचा सदस्य होण्याचे आमंत्रण पंतप्रधानांनी दिले. दोन्ही नेत्यांनी जोडणी वाढविण्यासाठीच्या महत्वाबाबतही चर्चा केली. इराणमधील चाबाहार बंदरामार्फत जोडणीच्या विस्ताराचा मुद्दाही चर्चिला गेला. दिल्ली आणि अस्ताना दरम्यान दोन विमानेही लवकरच सोडली जाणार आहेत. चीनचे राष्ट्राध्यक्ष झी जिनपिंग यांच्याशीही पंतप्रधान नरेंद्र मोदी यांची सकारात्मक भेट झाली. शांघाय सहकार्य संघटनेत भारताला पूर्णवेळ सदस्य म्हणून प्रवेश करता यावा यासाठी त्यांनी केलेल्या सहकार्याबद्दल पंतप्रधानांनी त्यांचे आभार मानले. जागतिक पातळीवर अनिश्चिततेचे वातावरण असताना भारत आणि चीनमधील संबंध स्थिर असून दोन्ही देशांनी एकत्रित काम करणे महत्वाचे आहे, असे ते म्हणाले. व्यापार, गुंतवणूक, जोडणी, युवा आणि सांस्कृतिक देवाण-घेवाण अशा संकल्पनांवर योवळी चर्चा करण्यात आली. पंतप्रधान नरेंद्र मोदी यांची उझबेकीस्तानचे राष्ट्राध्यक्ष शावकत मिर्झिजोएव्ह यांचीही भेट घेतली. अर्थकारण व्यापार आणि आरोग्यविषयक अनेक मुद्दयांबाबत त्यांनी चर्चा केली.
पंतप्रधानांचे प्रधान सचिव  नृपेंद्र मिस्रा यांचा पद  त्याग

पंतप्रधानांचे प्रधान सचिव श्री. निपेन्द्र मिस्रा यांनी त्यांचा कार्यकाळ पूर्ण झाल्यामुळे पदत्यागाचा निर्णय घेतला. पंतप्रधानांनी त्यांना दोन आठवडे कार्यकाळ वाढविण्याची विनंती केली होती . पंतप्रधानांनी पी एम कार्यालयाचे विशेष अधिकारी म्हणून श्री. पी. के. सिन्हा सेवानिवृत्त (भारतीय प्रशासन सेवा यु पी :७७ च्या तुकडीचे )यांची नियुक्ती केली आहे. एका निवेदनात श्री नृपेंद्र मिश्रा म्हणालेः “माननीय पंतप्रधान श्री. नरेंद्र मोदी यांच्या नेतृत्वात देशाची सेवा करणे हा एक विशेषाधिकार आहे. या संधीबद्दल आणि त्यांनी माझ्यावर दाखविलेल्या विश्वासाबद्दल मी त्यांचे मनापासून आभार मानतो. या समाधानकारक प्रवासासाठी मी माझा प्रत्येक तास कामासाठी खर्ची केला आहे आणि त्याचा आनंद घेतला आहे. यानंतरचा कार्यकाळ मी सार्वजनिक कार्यांसाठी आणि राष्ट्रीय हितासाठी समर्पित करीन. यासाठी आता पुढे जाण्याची वेळ आली आहे. मी,सरकारी, बिन सरकारी सहकाऱ्यांचे, मित्रांचे आणि माझ्या कुटुंबाचे आभार मानतो. पंतप्रधान नरेंद्र मोदी, यांनी स्वतःच्या नेतृत्वाने देशाला उज्ज्वल भविष्याकडे नेले आहे.”
पंतप्रधान नरेंद्र मोदी यांनी श्यामजी कृष्ण वर्मा यांना मरणोत्तर पुन्हा “बार” बहाल  करण्याचे प्रमाणपत्र गुजरातच्या मुख्यमंत्र्यांना सुपूर्द केले

पंतप्रधान नरेंद्र मोदी यांनी आज श्यामजी कृष्ण वर्मा यांना पुन्हा मरणोत्तर “बार” पुन्हा बहाल करण्याचे प्रमाणपत्र गुजरातच्या मुख्यमंत्री आनंदीबेन पटेल यांना सुपूर्द केले. लंडनच्या ऑनरेबल सोसायटी ऑफ इनर टेंपलद्वारा ही पुनर्बहाली करण्यात आली आहे. पंतप्रधान नरेंद्र मोदी यांच्या गेल्या महिन्यातील लंडन भेटीच्या वेळी, ब्रिटनचे पंतप्रधान डेव्हिड कॅमरुन यांच्या उपस्थितीत हे प्रमाणपत्र पंतप्रधान मोदी यांना देण्यात आले होते. गुजरातमधल्या भूज येथे आज हा कार्यक्रम आयोजित करण्यात आला होता. श्यामजी कृष्ण वर्मा हे असे विद्वान व्यक्ती होते, ज्यांना काशीमध्ये मोठी मान्यता मिळाली होती. त्‍यांनी लंडनमध्ये सक्रीयरित्या भारतीय स्वातंत्र्य लढयाचा वसा उचलला होता असे पंतप्रधानांनी यावेळी बोलतांना सांगितले. पोलिस महासंचालकांच्या परिषदेला उपस्थित राहण्यासाठी आपण कच्छला भेट देत आहोत, असे पंतप्रधानांनी यावेळी बोलतांना सांगितले. याआधी ही परिषद नेहमीच दिल्लीत घेतली जात होती, आणि ही परिषद नवी दिल्लीबाहेर घेण्यासाठी आपण गेल्यावर्षी पुढाकार घेतला असेही ते म्हणाले. कच्छच्या रणातील “रणोत्सव महोत्सवा”बद्दल आनंद व्यक्त करुन हा महोत्सव पर्यटकात लोकप्रिय होत असून, या महोत्सवाने आता जागतिक पर्यटन नकाशात स्थान मिळवल्याचे पंतप्रधानांनी सांगितले.
भूतानचे पंतप्रधान डॉ. लोते त्शेरिंग यांनी पंतप्रधानांचे केले अभिनंदन

भूतानचे पंतप्रधान डॉ. लोते त्शेरिंग यांनी 23 मे 2019 रोजी पंतप्रधान नरेंद्र मोदी यांना दूरध्वनी करुन भारतातल्या सार्वत्रिक निवडणुकीत त्यांना मिळालेल्या यशाबद्दल अभिनंदन केले. पंतप्रधान मोदी यांनी भारताला दिलेल्या समर्थ नेतृत्वाचे पंतप्रधान डॉ. लोते त्शेरिंग यांनी कौतुक केले आणि त्यांच्या नेतृत्वाखाली भारत मोठे यश मिळवेल, अशी आशा व्यक्त केली. पंतप्रधान मोदी यांनी शुभेच्छांबद्दल आभार मानले. भूतानसोबत असलेले विशेष द्विपक्षीय संबंध अधिक बळकट करण्यासाठी काम सुरु ठेवण्याच्या वचनबद्धतेचा त्यांनी पुनरुच्चार केला.
आशिया चषक 2017 जिंकण्याच्या भारतीय महिला हॉकी संघाला पंतप्रधानांचा अभिनंदन

भारतीय महिला हॉकी संघाने आशिया कप २०१७ जिंकल्याबद्दल पंतप्रधान नरेंद्र मोदी यांनी महिला हॉकी संघाचे अभिनंदन केले आहे. महिला आशिया चषक २०१७, भारतीय महिला संघाने जिंकल्या बद्दल मी आमच्या हॉकी संघाचे अभिनंदन करतो. त्यांच्या उत्कृष्ट कामगिरीने भारताला आनंद झाला आहे.”,असे पंतप्रधान म्हणाले.
पंतप्रधानांनी अबु-धाबीच्या युवराजांशी दूरध्वनीद्वारे साधला संवाद

पंतप्रधान नरेंद्र मोदी यांनी अबुधाबीचे युवराज शेख महंमद बिन झायेद अल नाहियान यांच्याशी दूरध्वनीवरुन संवाद साधला. द्विपक्षीय संबंध वृद्धींगत होत असल्याबद्दल दोन्ही नेत्यांनी समाधान व्यक्त केले. द्विपक्षीय सर्वंकष धोरणात्मक भागीदारी अधिक दृढ करण्याच्या निर्धाराचा दोन्ही नेत्यांनी पुनरुच्चार केला. ओआयसी परराष्ट्र व्यवहार मंत्र्यांच्या परिषदेत सन्माननीय अतिथी म्हणून संबोधित करण्यासाठी दिलेल्या निमंत्रणाबद्दल पंतप्रधानांनी, युवराजांचे आभार मानले. शांतता आणि प्रगती ही सामाईक उद्दिष्टे साध्य करण्यासाठी या ऐतिहासिक सहभागाचे योगदान राहील अशी आशा त्यांनी व्यक्त केली.
डेन्मार्कमध्ये पंतप्रधान नरेंद्र मोदी यांचे माध्यमांना दिलेले निवेदन

नवी दिल्ली, 3 मे 2022 सन्माननीय महोदय डेन्मार्कचे पंतप्रधान, शिष्टमंडळातील सदस्य, प्रसार माध्यमातील मित्रहो, शुभ संध्याकाळ आणि नमस्कार! सन्माननीय पंतप्रधान महोदय, माझे आणि, आमच्या शिष्टमंडळाचे डेन्मार्कमध्ये शानदार स्वागत आणि आदरातिथ्य केल्याबद्दल आपले आणि आपल्या चमूला हार्दिक धन्यवाद! आपल्या या सुंदर देशाला मी पहिल्यांदाच भेट देत आहे. गेल्यावर्षी ऑक्टोबरमध्ये भारतामध्ये आपले स्वागत करण्याची संधी मला प्राप्त झाली होती. या दोन्ही दौर्‍यांमुळे आपण आपले संबंध अधिक घनिष्ठ बनवून त्यांना गती देऊ शकलो. आपल्या दोन्ही देशात लोकशाही, अभिव्यक्ती स्वातंत्र्य, आणि कायद्याचे राज्य यासारखी सामायिक मुल्ये आहेत. त्याचबरोबर आपल्या दोन्ही देशांमध्ये अनेक पूरक बलस्थानेही आहेत. मित्रांनो, ऑक्टोबर 2020 मध्ये भारत…डेन्मार्क आभासी शिखर परिषदेमध्ये आम्ही आपल्या संबंधांना हरित धोरणात्मक भागीदारीचा दर्जा दिला होता. आमच्या आजच्या चर्चेच्या वेळी आम्ही आपल्या हरित धोरणात्मक भागीदारीच्या संयुक्त कार्य आराखड्याची समीक्षा केली. मला आनंद आहे की, वेगवेगळ्या क्षेत्रांमध्ये, विशेष करून नवीकरणीय ऊर्जा, आरोग्य, बंदरे, जहाजबांधणी, चक्राकार अर्थव्यवस्था, तसेच जल व्यवस्थापन यामध्ये महत्वपूर्ण प्रगती झाली आहे.200 पेक्षा जास्त डॅनिश कंपन्या भारतामध्ये विविध क्षेत्रात कार्यरत आहेत. पवन ऊर्जा, शिपिंग, कन्सलटन्सी, अन्नप्रक्रिया, अभियांत्रिकी यासारख्या क्षेत्रांचा यामध्ये समावेश आहे. या सर्वांना भारताच्या वाढत्या व्यवसाय सुलभीकरण आणि आमच्या व्यापक आर्थिक सुधारणांचा लाभ मिळत आहे. भारताच्या पायाभूत क्षेत्रामध्ये आणि हरित उद्योगांमध्ये डॅनिश कंपन्या आणि डॅनिश पेन्शन फंडासाठी गुंतवणुकीच्या अनेक संधी आहेत. आज आम्ही भारत- युरोपियन महासंघ संबंध, इंडो- पॅसिफिक आणि यूक्रेनसहित अनेक प्रादेशिक तसेच जागतिक मुद्यांवरही चर्चा केली. आम्हाला आशा आहे की, भारत- युरोपियन महासंघ मुक्त व्यापार करारावर वाटाघाटी शक्य तितक्या लवकर पूर्ण होतील. आम्ही एक मुक्त, खुल्या, समावेशक,आणि नियमाधिष्ठीत भारत-प्रशांत क्षेत्र सुनिश्चित करण्यावर भर दिला आहे. आम्ही यूक्रेनमध्ये तात्काळ युद्धविराम करून या समस्येवर चर्चेव्दारे तोडगा आणि कूटनीतीचा मार्ग स्वीकारण्याचे आवाहन केले आहे.आम्ही हवामान क्षेत्रामध्ये आपल्याकडून सहकार्य मिळण्याबाबतही चर्चा केली. भारत ग्लासगो सीओपी- 26 मध्ये केलेल्या संकल्पांची पूर्तता करण्यासाठीही कटिबध्द आहे. आम्ही आर्क्टिक क्षेत्रामध्ये सहकार्याच्या अधिक संधींचा शोध घेण्याविषयी सहमत झालो आहोत. महोदय, मला विश्वास आहे की, आपल्या नेतृत्वाखाली भारत आणि डेन्मार्क यांच्यातील संबंध नव्या शिखरावर जातील.उद्या होणाऱ्या दुसऱ्या इंडो-नॉर्डिक शिखर परिषदेचे यजमानपद भूषवित असल्याबद्दल मी आपले आभार व्यक्त करतो आणि आज भारतीय समुदाय कार्यक्रमामध्ये सहभागी झाल्याबद्दलही, कारण आपण तिथे येण्यासाठी खास वेळ काढला, भारतीय समुदायाविषयी आपल्याला असलेल्या प्रेमाचे हे प्रतीक आहे, त्यासाठी आपल्याला खूप खूप धन्यवाद देतो. आभारी आहे!
पंतप्रधान नरेंद्र मोदी आणि अबू धाबीचे युवराज  शेख मोहम्मद बिन झाएद अल नाहियान यांच्यात दूरध्वनीवरून चर्चा

पंतप्रधान नरेंद्र मोदी यांनी आज दुपारी अबुधाबीचे युवराज शेख मोहम्मद बिन झाएद अल नहियान यांच्याशी दूरध्वनीवर चर्चा केली. दोन्ही नेत्यांनी भारत-युएई व्यापक धोरणात्मक भागीदारी अंतर्गत विविध क्षेत्रांमधील द्विपक्षीय सहकार्यातल्या सातत्यपूर्ण प्रगतीचे सकारात्मक मूल्यांकन केले. कोविड -19 महामारी दरम्यान भारतीय समुदायाला संयुक्त अरब अमिरातीने केलेल्या मदतीची पंतप्रधानांनी प्रशंसा केली. 1 ऑक्टोबर 2021 पासून दुबईत आयोजित एक्स्पो -2020 साठीही त्यांनी शुभेच्छा दिल्या. दोन्ही नेत्यांनी सामायिक चिंतेच्या प्रादेशिक मुद्द्यांवरही चर्चा केली. जगात दहशतवाद आणि कट्टरतावादाला अजिबात स्थान नाही यावर त्यांनी सहमती दर्शवली आणि अशा शक्तींच्या विरोधात आंतरराष्ट्रीय समुदायाने एकत्र उभे राहण्याच्या महत्वावर भर दिला.
पुरुषांच्या फ्रीस्टाईल कुस्तीमध्ये 57 किलो वजनी गटात सुवर्ण पदक जिंकल्याबद्दल कुस्तीपटू रवी दहियाचे पंतप्रधानांनी केले अभिनंदन

बर्मिंगहॅम येथे सुरू असलेल्या राष्ट्रकुल क्रीडा स्पर्धा 2022 मध्ये पुरुषांच्या फ्रीस्टाईल कुस्तीमध्ये 57 किलो वजनी गटात सुवर्ण पदक जिंकल्याबद्दल रवी दहिया याचे पंतप्रधान नरेंद्र मोदी यांनी अभिनंदन केले आहे. पंतप्रधानांनी ट्वीट केले आहे; "तो एखाद्या विजेत्यासारखा खेळला आणि त्याने भारताचा अभिमान अतिशय मोठ्या प्रमाणावर उंचावला आहे. असामान्य @ravidahiya60 याचे बर्मिंगहॅम सीडब्लूजीमध्ये सुवर्णपदक जिंकल्याबद्दल अभिनंदन. जर तुम्हाला एखाद्या गोष्टीचा ध्यास असेल आणि त्यासाठी तुम्ही समर्पित असाल तर कोणतेही स्वप्न अशक्य नाही हे त्याच्या यशाने सिद्ध झाले आहे. #Cheer4India"
महत्त्वाच्या बंदरांमधील कंटेनर टर्मिनल प्रकल्पांतील मेसर्स दुबई पोर्ट वर्ल्ड लिमिटेडच्या समभाग धारणेत प्रस्तावित बदलाला केंद्रीय मंत्रिमंडळाची “ना-हरकत” मंजूरी

महत्त्वाच्या बंदरांमधील कंटेनर टर्मिनल प्रकल्पांतील मेसर्स दुबई पोर्ट वर्ल्ड लिमिटेडच्या समभाग धारणेत प्रस्तावित बदलाला केंद्रीय मंत्रिमंडळाने आज “ना-हरकत” मंजूरी दिली. पंतप्रधान नरेंद्र मोदी यांच्या अध्यक्षतेखालील झालेल्या बैठकीत याबाबतचा निर्णय घेण्यात आला. ही कंपनी हिंदुस्थान पोर्टस्‌ प्रा. लिमिटेड या नावे भारतातील बंदरसंबंधी पायाभूत सुविधांचे स्वामित्व एकत्रित करण्यासाठी आपल्या मालमत्तेची फेररचना करीत आहे. सवलतीच्या करारानुसार नवी कंपनी जुन्या कंपनीची सर्व दायित्व अधिग्रहीत करणार आहे. समभाग बदलानंतर प्रकल्पातील कंपनीची गुंतवणूक 80 दशलक्ष अमेरिकन डॉलर्सपेक्षा अधिक राहिल, या अटीवर सरकारने या प्रस्तावाला मंजुरी दिली. कंपनीच्या भारतातील मालमत्तेची फेररचना झाल्यामुळे भारतात नोंदणीकृत असलेल्या एकाच कंपनीशी व्यवहार करावा लागेल त्यामुळे बंदर प्राधिकरणासाठी समन्वय आणि नियंत्रणाचे काम सुलभ होईल. या निर्णयामुळे थेट परकीय गुंतवणूक तसेच बंदर क्षेत्रात खाजगी क्षेत्रातील सहभागालाही प्रोत्साहन मिळणार आहे.
जड जवाहर उद्योगांनी जागतिक गरजा लक्षात घेऊन कार्य करावे – पंतप्रधान

पंतप्रधान नरेंद्र मोदी यांनी भारतातील जडजवाहर क्षेत्रातील उद्योजकांना आव्हान केले की, त्यांनी जागतिक बाजारपेठेच्या गरजा लक्षात घेऊन भारता बाहेर या क्षेत्राची व्यापकता वाढवावी. अखिल भारतीय जडजवाहीर व्यापार संस्थेने खास पंतप्रधानांसाठी आयोजित केलेल्या कार्यक्रमात ते बोलत होते. पंतप्रधानांनी उद्दीष्ट्ट साध्य करण्यासाठी नूतनीकरण आणि कौशल्य विकासावर भर द्यावा तसेच जागतिक पातळीवर वाढत्या हस्तकलाकुसरीच्या दागिन्यांच्या मागणीकडे त्यांनी उद्योजकांचे लक्ष वेधले. सध्याच्या सीमाशुल्क संबंधित प्रकारणांकडे लक्ष वेधत पंतप्रधान म्हणाले की, सीमा शुल्क प्रकणांमुळे जडजवाहीर उद्योगांना सरकारसाठी काम करण्याची सुवर्ण संधी आहे. पंतप्रधानांनी या उद्योगातील सर्व उद्योजकांना त्यांच्या अघोषित मालमत्ता संबांधि माहिती 30 सप्टेंबर 2016 पर्यंत घोषित करावी असे सांगितले.
हिमाचल प्रदेश बस दुर्घटनेतल्या मृत आणि गंभीर जखमींना पंतप्रधानांनी जाहीर केली मदत

पंतप्रधान नरेंद्र मोदी यांनी हिमाचल प्रदेशातल्या सिमला जवळ झालेल्या बस अपघातातल्या मृत व्यक्तींच्या जवळच्या नातेवाईकांना दोन लाख रुपये तर गंभीर जखमी व्यक्तींना 50 हजार रुपयांची सानुग्रह आर्थिक मदत जाहीर केली आहे. पंतप्रधान राष्ट्रीय मदत निधीतून ही मदत देण्यात येईल.
राज्यसभेत 124 वे घटनादुरुस्ती विधेयक संमत झाल्याबद्दल पंतप्रधानांकडून आनंद व्यक्त

राज्यसभेत 124 वे घटनादुरुस्ती विधेयक संमत झाल्याबद्दल पंतप्रधान नरेंद्र मोदी यांनी आनंद व्यक्त केला आहे. राज्यसभेत 124वे घटनादुरुस्ती विधेयक 2019 संमत झाल्याने आनंद झाला आहे. या विधेयकाला मोठ्या प्रमाणात पाठिंबा मिळाल्याचे पाहून संतोष झाला. सदनात यावर जोरदार चर्चा झाली अनेक सदस्यांनी आपली अभ्यासपूर्ण मते मांडली. 124 वे घटनादुरुस्ती विधेयक 2019, संसदेच्या दोन्ही सदनात संमत होणे हा सामाजिक न्यायाचा विजय आहे. यामुळे आपले नैपुण्य दाखविण्यासाठी आणि भारतात परिवर्तन घडविण्याकरता योगदान देण्यासाठी युवा शक्तीला अधिक वाव मिळणार आहे. 124 वे घटनादुरुस्ती विधेयक 2019 संमत करून मजबूत आणि सर्वसमावेशक भारताचे स्वप्न पाहिलेल्या आपल्या घटनाकारांना आणि थोर स्वातंत्र्यसैनिकांना आपण आदरांजली व्यक्त केल्याचे पंतप्रधानांनी म्हटले आहे.
जागतिक हत्ती दिनानिमित्त पंतप्रधानांनी हत्ती संवर्धनकर्त्यांच्या परिश्रमांची केली प्रशंसा

जागतिक हत्ती दिनानिमित्त पंतप्रधान नरेंद्र मोदी यांनी हत्ती संवर्धनकर्त्यांच्या परिश्रमांचे कौतुक केले आहे. गेल्या 8 वर्षांत हत्तींसाठी संरक्षित क्षेत्रांच्या संख्येत वाढ झाल्याबद्दलही पंतप्रधानांनी आनंद व्यक्त केला आहे. आपल्या ट्विटरसंदेशांच्या मालिकेत पंतप्रधान म्हणाले; “जागतिक हत्ती दिनानिमित्त हत्तीच्या संरक्षणासाठी करत असलेल्या आमच्या कटीबद्धतेचा आम्ही पुनरुच्चार करत आहोत. तुम्हाला हे जाणून तुम्हाला आनंद होईल की संपूर्ण आशियातील हत्तींपैकी सुमारे 60% हत्तींचे निवासस्थान भारत आहे. गेल्या 8 वर्षांत हत्तींसाठी संरक्षित क्षेत्रांच्या संख्येत वाढ झाली आहे. हत्तींच्या संवर्धनात सहभाग असलेल्या सर्वांचेही मी कौतुक करत आहे.” "हत्ती संवर्धनातील हे यश मानव-प्राणी यांच्यामधील संघर्ष कमी करण्यासाठी, भारतात सुरू असलेल्या अनेक प्रयत्नांच्या संदर्भात तसेच पर्यावणासंदर्भातील संवेदना वाढवण्यासाठी स्थानिक समुदाय आणि त्यांच्या पारंपारिक ज्ञानाला एकत्रित करण्याच्या दृष्टीने पहाण्याची आवश्यकता आहे."
भारत आणि संयुक्त अरब अमिरातीदरम्यान सामंजस्य करार

पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने भारतीय विमा नियमन आणि विकास प्राधिकरण आणि संयुक्त अरब अमिरातीच्या विमा प्राधिकरणादरम्यान सामंजस्य कराराला कार्योत्तर मंजुरी दिली. या सामंजस्य करारावर फेब्रुवारी 2016 मध्ये स्वाक्षऱ्या करण्यात आल्या होत्या. या सामंजस्य करारामुळे दोन्ही प्राधिकरणांदरम्यान विमा निरीक्षण क्षेत्रात सहकार्य वृध्दिंगत होईल. तसेच त्यामुळे उभय देशांदरम्यान संबंधित कायदे आणि नियमांच्या अंमलबजावणीसाठी विश्वासार्ह माहितीचे आदान-प्रदान होऊन सामंजस्य वाढेल.
पंतप्रधानांनी संयुक्त अरब अमिरातीचे परराष्ट्र मंत्री महामहिम शेख अब्दुल्ला बिन जायद अल नाहयान यांची घेतली भेट

पंतप्रधान नरेंद्र मोदी यांनी आज (३ सप्टेंबर २०१५) नवी दिल्ली येथे संयुक्त अरब अमीरात (यूएई)चे परराष्ट्र मंत्री महामहिम शेख अब्दुल्ला बिन जायद अल नाहयान यांची भेट घेतली. भारतात आयोजित करण्यात आलेल्या आर्थिक व तांत्रिक सहकार्यासाठीच्या भारत-यूएई संयुक्त आयोगाच्या ११व्या बैठकीत सहभागी होण्यासाठी ते आले आहेत. या बैठकीचे सहअध्यक्ष पद ईएएम कडे आहे. पंतप्रधानांनी यूएईच्या आपल्या दौऱ्याची आठवण करून देत दोन्ही देशांच्या द्विपक्षीय संबंधांना नवीन दिशा मिळाली आहे, असे सांगितले. यामुळे दोन्ही देशांना केवळ फायदा होणार नाही तर आशिया तसेच अन्य ठिकाणी शांती व समृद्धी निर्माण करण्यास मदत होईल, असेही ते म्हणाले. यूएईचे नेतृत्व व दृष्टीकोन यांचे कौतुक करत पंतप्रधान म्हणाले की तिथल्या नेतृत्वाने मानव भावना, नवीन विचार व विज्ञानाचे शक्य ते सर्व प्रयोग करून आपल्या देशाला बदलून टाकले आहे. यूएईच्या जिवंत व बहुसांस्कृतिक समाजाचे कौतुक करताना पंतप्रधान म्हणाले की यूएईने २.६ दशलक्ष भारतीयांना आपले मानले व त्यांच्या हितांचे रक्षण केले. पंतप्रधान म्हणाले की दोन आठवड्यापूर्वी त्यांनी केलेल्या यूएई दौऱ्यानंतर लगेचच तिथले परराष्ट्र मंत्री भारतात आले; यामुळे दोन्ही देशातील संबंध पहिल्यापेक्षा अधिक घट्ट झाले आहेत. पंतप्रधानांच्या यूएई दौऱ्यादरम्यान घेतले गेलेले निर्णय कार्यान्वित करण्यासाठी ठोस पावले उचलली गेल्याबद्दल त्यांनी समाधान व्यक्त केले. यूएईचे परराष्ट्र मंत्री म्हणाले की त्यांचा देश भारताबरोबरील व्यापक भागीदारीला खूप महत्व देतो. त्यांनी यूएईच्या कटिबद्धतेचा पुनरुच्चार केला की त्यांचा देश, पंतप्रधानांच्या जुलै २०१५ मधील दौऱ्यादरम्यान झालेल्या निर्णयांची त्वरित अंमलबजावणी करेल; ज्यामध्ये व्यापार, गुंतवणूक, सुरक्षा, उर्जा, अंतराळ, अपारंपरिक उर्जा, विज्ञान व तंत्रज्ञान तसेच उभय देशातील नागरिकांमधील संपर्क यांचा समावेश आहे. या बैठकीत दोन्ही देशातील विज्ञान व तंत्रज्ञान क्षेत्रात विकास व संयुक्त संशोधनसहित द्विपक्षीय सहकार्य, भारतातील उत्पादन उद्योग तसेच नागरिकांमधील संपर्क दृढ करण्याबाबत चर्चा झाली. पंतप्रधान नरेंद्र मोदी यांनी अबू-दाबीच्या युवराजांना भारतात येण्यासाठी पुन्हा एकदा आमंत्रित केले.
पंतप्रधानांनी, सिंह संवर्धनाबद्दल झपाटून काम करत असलेल्या सर्वांना जागतिक सिंह दिनानिमित्त दिल्या शुभेच्छा

पंतप्रधान नरेंद्र मोदी यांनी, सिंह संवर्धनाबद्दल झपाटून काम करत असलेल्या सर्वांना जागतिक सिंह दिनानिमित्त शुभेच्छा दिल्या आहेत. सिंह दिमाखदार, भव्यदिव्य आणि धैर्यवान आहे. भारताला आशियाई सिंहाचे माहेरघर असल्याचा अभिमान आहे. जागतिक सिंह दिनानिमित्त, मी सिंह संवर्धनाबद्दल झपाटून काम करत असलेल्या सर्वांना शुभेच्छा देतो. गेल्या काही वर्षांमध्ये भारतातील सिंहाची लोकसंख्या सातत्याने वाढत असल्याचे जाणून तुम्हाला आनंद होईल. मी गुजरातचा मुख्यमंत्री म्हणून काम करत होतो, तेव्हा मला गीर सिंहांना सुरक्षित अधिवास मिळावा यासाठी काम करण्याची संधी मिळाली. यादृष्टीने अनेक उपक्रम हाती घेण्यात आले. स्थानिकांना यात सहभागी करुन घेतले. सर्वोत्तम जागतिक पद्धतींचा उपयोग केला. जेणेकरुन सिंहांची निवासस्थाने सुरक्षितही राहतील आणि पर्यटनालाही चालनाही मिळेल. " असे पंतप्रधानांनी आपल्या ट्विटर संदेश मालिकेत म्हटले आहे.
पंतप्रधान नरेंद्र मोदी यांच्या हस्ते राष्ट्रीय आदिवासी महोत्सवाचा शुभारंभ

पंतप्रधान नरेंद्र मोदी यांनी आज नवी दिल्लीत पहिल्या राष्ट्रीय आदिवासी महोत्सवाचा शुभारंभ केला. महोत्सवात मंत्रमुग्ध करणारी संचलने पाहिल्यानंतर, दिवाळीसारख्या मोठया सणाच्या दिवसांमध्ये सुध्दा देशभरातील आदिवासी समूहांचे नागरिक दिल्लीत एकत्र आले आहेत, असे पहिल्यांदाच घडत आहे असे पंतप्रधानांनी यावेळी आवर्जुन नमूद केले. या आदिवासी महोत्सवाच्या निमित्ताने देशाच्या राजधानीत आदिवासी समूदायाच्या क्षमता प्रदर्शित होतील असा विश्वास त्यांनी व्यक्त केला. भारत हा वैविध्याने परिपूर्ण असा देश आहे. या समारंभात सादर करण्यात आलेली प्रात्यक्षिके ही या वैविध्याची केवळ एक झलक होती, असे पंतप्रधान म्हणाले. आदिवासी लोकांचे आयुष्य संघर्षाने भरलेले आहे. मात्र तरीसुध्दा या लोकांनी सार्वजनिक आयुष्य आत्मसात केले आहे आणि अनेक समस्या असतानांही ते प्रसन्न असल्याचे दिसून येते, असे पंतप्रधानांनी सांगितले. आपल्या तारुण्यावस्थेत आदिवासींमध्ये सामाजिक कार्य करायची आपल्याला संधी मिळाली, हे आपले सौभाग्य होते असे पंतप्रधानांनी नमूद केले. आदिवासीच्या मुखातून तक्रारीचे शब्द ऐकणे खरोखर दुर्मिळ होते. अशी आठवण त्यांनी सांगितली. शहरात राहणारे नागरिक त्यांच्याकडून निश्चितच प्रेरणा घेऊ शकतात असेही त्यांनी सांगितले. स्थानिक कच्च्या मालापासून नाविन्यपूर्ण उत्पादने तयार करण्याचे कौशल्य आदिवासींकडे असते. त्यांना बाजारपेठ मिळवून देण्याचे काम योग्य प्रकारे केल्यास या मालाला मोठी मागणी असून शकेल आणि त्याद्वारे अर्थाजनाची मोठी संधी निर्माण होऊ शकेल असे मत पंतप्रधानांनी व्यक्त केले. आदिवासी जमातींच्या आयुष्यात सकारात्मक बदल घडविणाऱ्या काही नाविन्यपूर्ण उपक्रमांचा पंतप्रधानांनी यावेळी उल्लेख केला. केंद्र सरकार अंतर्गंत स्वतंत्र आदिवासी विकास मंत्रालयाची स्थापना माजी पंतप्रधान अटल बिहारी वाजपेयी यांनी केली होती, असे मोदी यांनी आवर्जुन सांगितले. आदिवासी समुदायाच्या आयुष्यात साचेबध्द पध्दतीने बदल घडविणे शक्य नाही त्यांच्या विकास प्रक्रियेत खऱ्या भागधारकांना समाविष्ट करुन घेणे गरजेचे आहे, असे सांगत या संदर्भात वनबंधू कल्याण योजनेचा पंतप्रधानांनी उल्लेख केला. वनसरंक्षणाच्या कार्यात आदिवासी समुदायाच्या भूमिकेचे पंतप्रधानांनी कौतुक केले. आदिवासी समुदायांप्रमाणेच देशाच्या त्याच भागात आपले बहुतेक नैसर्गिक स्रोत आणि वने आढळता या स्रोतांची जपणूक करतानाच आदिवासींचे शोषण होऊ नये याची काळजी घेणे गरजेचे आहे, असे मत त्यांनी व्यक्त केले. आदिवासी समुदायाच्या विकासासाठी गेल्या वर्षीच्या केंद्रीय अर्थसंकल्पात तरतूद करण्यात आलेल्या जिल्हा खनिज संस्थेच्या माध्यमातून निधीचे योग्य वितरण होण्यास मदत होईल, असा विश्वास त्यांनी व्यक्त केला. या निर्णयामुळे खनिज दृष्टया समृध्द असलेल्या जिल्हयांच्या विकासासाठी मोठया प्रमाणावर निधी उपलब्ध होईल, असे ते म्हणाले. जमातींच्या वस्त्यांमध्ये कमीत कमी समस्या असाव्यात यासाठी भूमिगत खाणकाम आणि कोळशाच्या वायू सारखे अत्याधुनिक तंत्रज्ञानाचा वापर असणारे प्रयोग करण्याप्रती केंद्र सरकार वचनबध्द असल्याचे पंतप्रधानांनी सांगितले. ग्रामीण विकास केंद्रावर लक्ष केंद्रीत करणाऱ्या रुर्बन या अभियानाबाबत त्यांनी यावेळी माहिती दिली.
भारतरत्न बाबासाहेब डॉ. भीमराव आंबेडकर यांना महापरिनिर्वाण दिनानिमित्त पंतप्रधानांनी वाहिली श्रद्धांजली

पंतप्रधान नरेंद्र मोदी यांनी भारतरत्न बाबासाहेब डॉ. भीमराव आंबेडकर यांना महापरिनिर्वाण दिनानिमित्त आदरांजली वाहिली आहे. पंतप्रधानांनी संसदेत बाबासाहेबांना पुष्पांजली वाहिली. आपल्या ट्विट संदेशात पंतप्रधान म्हणाले; "भारतरत्न बाबासाहेब डॉ. भीमराव आंबेडकर यांना त्यांच्या महापरिनिर्वाण दिनी विनम्र श्रद्धांजली." डॉ. आंबेडकर यांना महापरिनिर्वाण दिनानिमित्त विनम्र अभिवादन."